《再赋五至堂二首 其二》
宋代·孙觌

老衲僧中龙，得度佛三世。苴茅制不借，剖竹作如意。

徵心讯空王，礼足依梵帝。住世无三宿，应缘有五至。

百年杞国忧，四大偃师戏。应作如是观，浮云本无蒂。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。